**О Т Ч Е Т ЗА ДЕЙНОСТА**

НА ЧИТАЛИЩЕ „Св. Паисий Хилендарски 1927Г г.” с. Кралев дол

**2018 година**

Докладът за дейността на Народно читалище „НЧ Св. Паисий Хилендарски 1927” - с. Кралев дол отчита изпълнението на дейностите по Годишната програма за развитие на читалищната дейност, разработена в изпълнение на чл. 26 а, ал.2 от Закона за Народните читалища, културния календар, реализираните проекти и внесените отчети за дейността им през 2018 година.

**1. ОСНОВНИ ЦЕЛИ:**

1.1. Обогатяване на културния живот;

1.2. Развитие на библиотечната дейност;

1.3. Превръщане на читалището в информационен център;

1.5 Съхраняване на народните обичаи и традиции;

1.6 Развитие и подпомагане на любителското художествено творчество;

1.7 Работа по проекти;

1.8. Партниране с местното самоуправление за развитието на културните процеси.

**2. ПРИОРИТЕТНИ ЗАДАЧИ:**

2.1. Работа в фестивали и младежки дейности;

2.2. Кандидатстване, разработване и реализиране на проекти;

2.3. Подготовка за предстоящия юбилей.

**3. ДЕЙНОСТИ**

3.1. Библиотечна и информационна дейност - библиотечния ни фонд наброява общо 7 110 библиотечни единици за 2018 год. има 134 читателя, като за дома са 587 а в читалнята са 109.

За популяризиране на дейността и фонда си читалищните библиотеки организират:

• Открити уроци, инициативи, свързани с книгата, културни мероприятия, изложби;

• Запознаване на учениците с изискванията, условията и начина за ползване на необходимата литература в библиотеките;

• Работа и с най-малките деца с цел зараждане на интерес към книгата.

През 2018 г. ново постъпилата литература е:

- От дарения от институции и частни лица – 486тома на стойност 1 873,10лв;

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.

**БИБЛИОТЕЧНО-ИНФОРМАЦИОНЕН ЦЕНТЪР** – регистрираните посещения за 2018 година са: 413.

**• МЕРОПРИЯТИЯ НА БИБЛИОТЕКАТА СЪВМЕСТНО С ЧИТАЛИЩЕТО**: Като по-значими през годината могат да бъдат посочени:

**месец януари**

14.01. Традиционна обиколка на мечкарската група в с. Кралев дол – участниците в това мероприятие бяха около 120 – 130 души , малки и големи.

21.01. Бабин ден – сбирка на самодейците.

28.01. Участие на МФМИ „Сурва 2018 г.” – гр. Перник

**месец февруари**

19.02. – Обесването на Васил Левски -витрина

27.02. – 28.02. – Участие на Мечкарската група в МФМИ 2018 г. – „Кукерландия” – гр.Ямбол

**месец март**

01.03. „Работилничка за мартенички” в Детски отдел на библиотеката;

02.03. Витрина за отбелязване „Освобождението на България”;

08.03. Честване на Деня на жената

13.03. Участие на Читалището в организирането и осъществяването на Поклади „Сирни заговезни” в селото

19.03. Участие на самодейци в традиционното надбягване на коне на Тодоровден съвместно с с. Драгичево

23.03. Посрещане на пролетта – пикник сред природата:

**месец април**

01.04. – Отбелязване на Цветница

03.04.- 07.04. –Международна седмица на детската книга – детска витрина

05.04. – Изложба на боядисани яйца и козунаци изработени от самодейци

**месец май**

01.05. – Годишнина на читалището

04.05. Сбирка на самодейците по случаи Гергьовден

09.05. – Летен Св. Никола – бобен курбан на черквата в селото

25.05 Честване деня на славянската писменост и култура с децата от селото.

**месец юни**

01.06. – Ден на детето – тържество в Читалището

19.06. – Тържество посветено на Деня на Паисий

29.06. – Курбан за Петров ден на Черквата в селото

**месец август**

15.08. Голяма Богородица – Курбан на местността „Света вода”

**месец септември**

06.09. Ден на Съединението на Източна Румелия с Княжество България –витрина

14.09. Парти посветено на Първия учебен ден

15.09. Традиционен събор на с. Кралев дол „Кръстовден”

**месец ноември**

01.11. Деня на Будителите-витрина

**месец декември**

07.12. Никулден - дегустация на традиционни български ястия

22.12. Детско коледно парти

18.12. Празнична трапеза – изложба за Бъдни вечер

28.12. Тържествено раздаване на Грамотите „Читател на годината”

2. Художествено-творчески процес в читалището - в читалището развиват своя талант и умения две художествени формации. Всички самодейни състави са основни участници в провеждането на културни прояви и събития от празничния календар на читалището, както и този на община Перник.

**Женски хор за обработен и автентичен фолклор, с ръководител Иван Иванов** - Песните, които изпълнява хора са от всички фолклорни области. За отчетния период те зарадваха с изпълненията си зрителите с участието си в празничните концерти по повод дните на Кралев дол и Перник, коледно- новогодишния концерт. Взеха участие в Регионален фолклорен събор „Витошки напеви ”- с. Кладница, участие в XI ”Струма пее” Фолклорен фестивал – с. Невестино,общ. Кюстендил,в Петия Балкански шампионат по фолклор „Евро Фолк” – Жива вода – гр.Хисаря , гр Трън

**Мечкарска група, с ръководител Пламен Георгиев** - Мечкарската група към читалището е една от най-добрите в региона. Основен участник е в провеждащия се традиционния празник „Сурва” в гр. Перник отчет за изпълнение на Програмата за дейността на читалището за 2018 г. е традиционната обиколка на групата в с. Кралев дол. За отчетния период мечкарската група има и прояви и в Фестивала „Кукерландия 2018 ” като годината приключи с вземане Първо място и Награда за персонаж в гр. Ямбол, както и още много грамоти от останалите участия.

**И ако обобщим положения труд и постигнатите резултати:** самодейните състави през 2018 г. са взели участие в 2 национални празника; при провеждането на други 5 празници; в 3 регионални, 1 международни фестивали; в 1 събор; в 7 изложби и изложения, от които 1 е участие в „Никулден”- дегустацияна традиционни български ястия. Гордеем се с двете спечелени награди на Мечкарската група в Ямбол както и медали на Фолклорната ни група.

**6. АДМИНИСТРАТИВНА ДЕЙНОСТ**

Основните документи за дейността на библиотеката са съобразени със Закона за обществените библиотеки, устройствения правилник и други нормативни документи. В длъжностните характеристики, в инструкции, заповеди и планове са делегирани правомощия и отговорности на работещите в читалището, в изпълнение на преките им задължения. Служителите са запознати с Етичния кодекс, Устройствения правилник на читалището, Правилник за вътрешния трудов ред, Правилник за документооборота, Вътрешните правила за работна заплата и други. Документите, свързани с обслужване на читателите са поставени на видно място в библиотеката и е осигурен свободен достъп до тях за читателите. Библиотеката е администратор на лични данни.

**7. ИЗВОДИ:**

Отчитаме, че постигнатото не е малко. Може и има възможност да се работи за още по- добри резултати. Утвърждава се мястото на читалището като обществено-значима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили. Ръководството и екипът на читалището продължават да работят за разширяване кръга от партньори с културни институти, НПО, учебни заведения, както и в посока на подобряване на предлаганите услуги, с цел привличане на нови потребители. Търсим възможности за кандидатстване по проекти и програми, с които да обезпечим дейността на читалището.

**8. РАЗХОДВАНИ СРЕДСТВА ОТ БЮДЖЕТА ЗА 2018 г**.

През изминалата година читалището работи по утвърдени субсидии, отпуснати от държавния и общински бюджет и финансови постъпления от наеми, такси, членски внос, дарителства. Държавната субсидия за 2018 год. е за 3 ½щатни бройки. Съгласно ЗНЧ читалището представя ежегодно пред Кмета на общината и общинския съвет доклад за осъществените читалищни дейности в изпълнение годишната програма за дейността си и за изразходваните от приетата програма средства през предходната година. В тази връзка общият размер на изразходваните от допълваща субсидия, постъпили от община Перник и обезпечили Програмата за дейността на читалището за 2018 г. разпределени както следва:

• За хонорари на художествения ръководител , работещ към читалището с внесен данък върху тях;

• За командировки;

• За организиране и провеждане на културни прояви ;

• За ел. енергия и ВиК.

• За телефони и интернет;

• За консумативи - канцеларски, хигиенни и др..

**Преди да бъде подаден в община Перник годишния доклад за осъществените читалищни дейности в изпълнение на Програмата за развитие на читалището и разходваните за нейното изпълнение средства за 2018 г., беше разгледан и приет на заседание на Настоятелството.**